**DALE**

Dale er heimestøl for fire av bruka på Seim. Alle hadde træe til som vart slegne og høyet lagra i uteløer. Me hadde fem-seks gode lass som kom heim om vinteren. Stølane ligg på austsida av Skorvo-tvers over dalen for Skår, om lag 450 meter over havet. Dei vart bruka så vidt fram på 1950-talet, då var det slutt på både med støling og slått. Nokre få somrar etter me sjølve slutta å slå, slo brukarane på Skår på træet både på Dale og i Alia. Men så vart træe og marka elles tilplanta med gran. Frå Skår var det fint å sjå bort til Dale. I dag er det uråd å sjå noko av sela for den store granskogen.

Budeiene ysta på stølen. Dei kokte den sure skummamjølka til gammalost, dei «buskapa» som dei sa i daglegtale. Tidleg på 1930-talet hadde me ei budeie som laga gammalost. Men han var så knallande hard. Han far sa om denne osten at om han vart hiven utfor Joberget var han nett like heil etterpå!

På Dale står det i dag tre sel. Jon Olav Folkedal har hytte på træet. Hytta vart bygd av faren, Josef Folkedal, som nytta tømmeret av det gamle gardshuset på garden. Men både i Alia og på Dale er det granskogen som har teke overhand. Det gjeld både træet og selsbøen.

GOD TUR!

Granvin turlag

Kjelde : «*Stølane i Granvin» av Torbjørn Seim og lokalkjende*